open-index/open-wikipedia-markdown huggingface dataset:
Villebernier

**Villebernier** on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen varrella, Saumurin kaupungin itäpuolella.

Kunnan nähtävyys on kartano *Manoir de Launay*. Anjoun herttua René hankki tämän 1300-luvun lopulla rakennetun kartanon vuonna 1444, ja järjesti siellä yli kuukauden kestäneitä turnajaisia ja ylellisiä juhlia. Kartanossa ovat pitäneet hovia Ranskan kuninkaista Ludvig XI, Kaarle VIII sekä Ludvig XII, jonka kuoleman jälkeen vuonna 1515 kartano on ollut yksityisomistuksessa.

## Lähteet

## Aiheesta muualla
Kolmperse-Vähävesi

**Kolmperse-Vähävesi** on erämaajärvi Lohjan ja Karkkilan rajalla luoteisella Uudellamaalla. Sen pinta-ala on 1,4 neliökilometriä. Järven rantaviiva on erittäin mutkitteleva. Etäisyys Lohjan keskustasta on 35 kilometriä pohjoiseen ja Karkkilasta kahdeksan kilometriä luoteeseen.

## Maantiede
Kolmperse-Vähävesi jakautuu kolmeen altaaseen, joiden vesitilavuus on yhteensä lähes 5,8 miljoonaa kuutiometriä. Lännessä on Kolmperse, jota erottaa idän Vähävedestä Salmenmaa-niminen niemi. Altaita yhdistää järven eteläosan Keskivesi. Kolmperseen ja Keskiveden välissä sijaitsee Koppalampi. Saaria ja luotoja on kuusitoista, kuusi niistä alle aarin laajuisia. Kolmperse-Vähäveden syvin kohta, 15,7 metriä, sijaitsee Kolmperseen keskivaiheilla. Vähäveden syvin kohta on 9,7 metriä. Keskivedessä on 15,2 metrin ja 13,9 metrin syvänteet. Koppalampi sitä vastoin on erittäin matala. Kolmperse-Vähäveden eri osia yhdistävät salmet ovat kapeimmillaan noin 20 metriä leveitä. Järven rannoilla on harvakseltaan pientaloja.

Kolmperseen luoteiskolkasta virtaa noin 200-metrinen laskuoja Jäljänjärveen, jonka korkeustaso on 1,2 metriä Kolmpersettä alempi.

Kolmperse-Vähäveden eteläpuolella sijaitsee Tämäkohtu, joka on pinta-alaltaan samankokoinen, mutta vesitilavuudeltaan huomattavasti Kolmperse-Vähävettä suurempi. Järvien välinen kannas on kapeimmillaan noin sata metriä. Lounaispuolella sijaitsee Antiainen, länsipuolella Saukonpää ja Jäljänjärvi. Pohjoisessa on Kavilanjärvi-Kaakanjärvi ja idässä Jouhtenanjärvi.

Kolmperse-Vähävesi (23.063.1.010) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Kolmperse-Vähävesi on kolmanneksi laajin Tarkeelanjärven alueen kuudestatoista yli hehtaarin laajuisesta vakavedestä.

## Muuta
Luoteisella Uudellamaalla on kolme Kolmperse-nimistä vakavettä. Karkkilassa on kuuden hehtaarin laajuinen Kolmperse, se sijaitsee kunnan kaakkoisosassa lähellä Vihdin rajaa. Lohjan alueella kuutisen kilometriä Kolmperse-Vähävedeltä eteläkaakkoon sijaitsee neljän hehtaarin laajuinen Kolmperse.

## Lähteet
Pikkuräpelö

**Pikkuräpelö** (*Briza minor*) on heinäkasvien (Poaceae) heimoon, räpelöiden (*Briza*) sukuun kuuluva yksivuotinen kasvilaji. Pikkuräpelö kasvaa luontaisena Etelä-Euroopassa, Pohjois-Afrikassa sekä Aasian lounaisosissa, mutta sitä kasvatetaan koristeheinänä myös muualla.

Pikkuräpelö voi kasvaa noin 20–60 cm korkeaksi. Sen varret kasvavat yleensä yksittäin ja ovat kasvutavaltaan pystyjä. Lehtilavat ovat 4–12 cm pitkiä ja 0,4–1 cm leveitä. Kieleke on 3–6 mm pitkä. Kukintona oleva röyhy on avoin, pysty ja runsastähkyläinen. Ulkomuodoltaan röyhy on leveänsoikea ja 5–10 cm pitkä. Tähkylät ovat leveänsoikeita, 3–5 mm pitkiä ja noin 4 mm leveitä. Kussakin tähkylässä on kolmesta kahdeksaan kukkaa. Tähkylöiden kaleet ovat 2–2,5 mm pitkiä ja 3–5-suonisia. Helpeet ovat leveänsoikeita ja pituuttaan leveämpiä. Heteiden ponnet ovat noin 0,4 mm pitkiä.

## Lähteet

## Aiheesta muualla
* Laji.fi: Pikkuräpelö (''Briza minor'')
* JSTOR Global Plants: ''Briza minor'' 
* Integrated Taxonomic Information System (ITIS): ''Briza minor'' 
* Global Biodiversity Information Facility (GBIF): ''Briza minor'' 
* Flora of North America: ''Briza minor''
Antiainen

**Antiainen** on humuspitoinen metsäjärvi Lohjan pohjoisosassa luoteisella Uudellamaalla. Sen pinta-ala on 88 hehtaaria. Rantaviiva on mutkitteleva. Etäisyys Lohjan keskustasta on 35 kilometriä pohjoiseen.

## Maantiede
Antiaisen länsi–itäsuuntainen pituus on runsaat kaksi kilometriä. Järven länsiosa on erittäin matala, itäosa puolestaan varsin syvä. Itäisimmässä osassa on yli kymmenen metrin syvänne. Antiaisessa on kymmenen saarta ja luotoa, kaikki ovat pinta-alaltaan alle hehtaarin. Ne sijaitsevat altaan länsipuoliskolla, lukuun ottamatta kahta altaan kaakkoisosassa sijaitsevaa luotoa. Järven etelä- ja pohjoisrannalla on jonkin verran pientaloja. Antiaiseen virtaa muutaman sadan metrin mittainen Saukonpäänjoki pohjoisesta Saukonpäästä, jonka korkeustaso on kymmenen senttimetriä Antiaista ylempi. Antiaisesta virtaa muutaman sadan metrin mittainen Jokivirranjoki länteen Vahermanjärveen, jonka korkeustaso on 5,7 metriä Antiaista alempi.
Antiaisen koillispuolella sijaitsee muodokas Kolmperse-Vähävesi, itäpuolella on Tämäkohtu. Tämäkohdun ja Antiaisen välinen Antiaisenkannas tunnetaan marjoistaan ja sienistään.
Antiaisen kuormitus on pientä ja ekologinen tila erinomainen. Sen tilavuus on runsaat 2,6 miljoonaa kuutiometriä.

Antiainen (23.063.1.006) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Antiainen on neljänneksi laajin Tarkeelanjärven alueen kuudestatoista yli hehtaarin laajuisesta vakavedestä.

## Lähteet
Riku Kasterinne

**Richard "Riku" Kasterinne** (aik. **Karlsson**, 18. joulukuuta 1900 Terijoki – 29. tammikuuta 1973 Helsinki) oli suomalainen puutarhuri ja puutarhakirjoja kirjoittanut tietokirjailija. Hän myi monivuotisia kukkia ja niiden siemeniä Terijoella sijainneesta puutarhastaan.

## Teoksia
Nimellä *Richard Karlsson*:
* *Kodin kukkastarha: opas monivuotisten, ruohovartisten koristekasvien viljelyksessä, käytännössä ja lisäämisessä*. WSOY 1924, 2. uus. painos nimellä *Kodin kukkastarha: monivuotisten ruohovartisten koristekasvien viljelemisen, käyttämisen ja lisäämisen opas*. WSOY 1929
* *Kesäkukat: yksivuotisten kukkien viljelyopas kerholaisille*. WSOY 1932
Nimellä *Riku Kasterinne*:
* *Kodin kukkastarha: monivuotisten, ruohovartisten koriste- eli perennakasvien viljelemisen, käyttämisen ja monistamisen opas*. 3. uus. painos WSOY 1941, 4. uus. painos nimellä *Kodin kukkastarha: opas avomaan monivuotisten talvenkestävien kukkakasvien eli perennakasvien viljelyssä*. WSOY 1951
* *Kivikkoistutukset: matalat perennakasvit ja pienet koristepensaat*. WSOY 1953

## Lähteet

## Aiheesta muualla
Puutarhuri Richard Karlssonin kirjoittamia lehtiartikkeleita:
* On kai teilläkin dahlian juurakoita?, Puutarha ja koti : Suomen kotipuutarha-liiton lehti, 01.01.1933, nro 4-5, s. 12, Kansalliskirjaston digitaaliset aineistot
* Monivuotisia kukkia voidaan kylvääkin, Kotiliesi, 01.03.1933, nro 5, s. 22, Kansalliskirjaston digitaaliset aineistot
* Kukkia metsästä kodin puutarhaan, Kotiliesi, 15.05.1933, nro 10, s. 11, Kansalliskirjaston digitaaliset aineistot
* Kukkien siemeniä voi itsekin kerätä, Emäntälehti : Martta-yhdistyksen äänenkannattaja, 01.07.1934, nro 7-8, s. 12, Kansalliskirjaston digitaaliset aineistot
* Mitähän kukkia kylväisin tänä keväänä?, Kotiliesi, 15.04.1935, nro 8, s. 30, Kansalliskirjaston digitaaliset aineistot
Seututie 553

**Seututie 553** on Kuopiossa kulkeva seututie. Tie kulkee Kuopion ja Leppävirran kunnanrajalta Humalajoelta Jynkän kaupunginosaan. Tie on vanhaa valtatietä 5 ja on nykyisin sen rinnakkaistie. Tien kunto on pääosin hyvä tai erittäin hyvä. Tien liikennemäärät ovat pieniä Humalajoen päässä, mutta Kuopiota kohti tullessa liikennemäärät kasvavat. Nopeusrajoitus tiellä vaihtelee 50 ja 80 kilometrin tunnissa välillä.

## Reitti ja tieyhteydet

* Humalajoki (valtatie 5 ja yhdystie 16269)
* Vehmasmäki (valtatie 9 ja yhdystie 16270)
* Pellesmäki (yhdystie 16271, yhdystie 16265, yhdystie 5490 ja yhdystie 16273)
* Hiltulanlahti (valtatie 5 ja yhdystie 5370)
* Matkus (Matkuksentie)
* Pitkälahti (seututie 551 ja Hulkontie)
* Nurmiranta (yhdystie 45619)
* Levänen (Rauhalahdentie)
* Jynkkä (Leväsentie, Nurmirannantie)

## Lähteet
Brissac Loire Aubance

**Brissac Loire Aubance** on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen eteläpuolella, noin 20 kilometriä Angers'n kaupungista etelään.

Brissac Loire Aubancen kunta perustettiin 15. joulukuuta 2016, jolloin 10 kuntaa; Les Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l'Hôpital ja Vauchrétien yhdistyivät.

Kunnan nähtävyyksiin kuuluu yksityisomistuksessa oleva linna *Château de Brissac*. Keskiaikaisesta linnasta on jäljellä kaksi puolustustornia. Linna muutettiin asuinkäyttöön 1400-luvulla. Vuodesta 1502 linna on kuulunut Brissacin suvun omistukseen, ja nykyään sitä hallitsee Brissacin 13. herttua. 

## Lähteet

## Aiheesta muualla
Elina Koskimies

**Elina Koskimies** (s. 1996) on suomalainen koripalloilija. Hän on pelannut Suomen naisten maajoukkueessa 47 maaottelua. Hänen kasvattajaseuransa on helsinkiläinen Wartti Basket. Hän on edustanut Korisliigassa Tapiolan Honkaa kausina 2013–2015 ja kotkalaisseura Peli-Karhuja kaudella 2024–2025. Ulkomailla hän on pelannut kausina 2015–2019 Yhdysvaltain yliopistosarjoissa, kausina 2019–2021 Espanjassa ja kausina 2021–2024 Saksassa. Hän on pituudeltaan 180-senttimetrinen.

Koskimies voitti Wartti Basketin ykkösjoukkueessa 16-vuotiaiden Suomen-mestaruuden kausina 2010–2011 ja 2011–2012. Jälkimmäisellä kaudella hänet valittiin sarjassa vuoden pelaajaksi. Hän voitti Wartti Basketin Capitals-joukkueessa 19-vuotiaiden Suomen-mestaruuden kaudella 2012–2013. Koskimies teki debyyttinsä naisten I-divisioonassa kaudella 2010–2011. Hän nousi Tapiolan Hongan korisliigajoukkueeseen kaudella 2013–2014. Ensimmäisellä liigakaudellaan hän pelasi 24 runkosarjaottelua ja kolme pudotuspeliä ja sai niissä kaikissa peliaikaa noin 27,5 minuuttia ottelua kohden. Kaudella 2014–2015 hän pelasi 27 runkosarjaottelua ja kolme pudotuspeliä, ja runkosarjassa hänen ottelukohtainen peliaikansa nousi lähes 32 minuuttiin. Hän teki tuon kauden runkosarjassa 10,5 pistettä ja otti 5,3 levypalloa per ottelu.

Koskimies siirtyi vuonna 2015 Yhdysvaltoihin Washingtonissa sijaitsevan American Universityn Eagles-joukkueeseen. Hän pelasi NCAA:ssa neljän kauden aikana 127 ottelua yli 24 minuutin keskimääräisellä peliajalla, ja viimeisellä kaudella hän pelasi ottelua kohden 32,5 minuuttia. Viimeisellä kaudella hän teki 10,7 pistettä ottelua kohden, ja toiseksi viimeisellä kaudella hänen levypallokeskiarvonsa oli 3,9, jonka lähelle hän pääsi myös päätöskaudellaan. Vuonna 2019 Koskimies siirtyi Espanjan toisella sarjatasolla pelaavaan GDKO Bizkaia Ibaizabaliin. Kesällä 2020 hän solmi seuran kanssa jatkosopimuksen.

Koskimies edusti kaudet 2021–2023 saksalaista Angels Nördlingeniä. Kesällä 2023 hän siirtyi Saksan hallitsevaan mestariin Kelterniin ja saavutti kaudella 2023–2024 Saksan Bundesliigassa hopeaa. Vuonna 2024 hän palasi Suomeen ja liittyi Peli-Karhujen joukkueeseen.

Koskimies on pelannut alle 16-vuotiaiden maajoukkueessa 26 ottelua, alle 18-vuotiaiden maajoukkueessa 32 ottelua ja haastajamaajoukkueessa kuusi ottelua. Naisten maajoukkueessa hän on pelannut 47 maaottelua, joista ensimmäisen toukokuussa 2014 Ruotsia vastaan ja viimeksi helmikuussa 2021 Ukrainaa vastaan. Napolissa vuonna 2019 järjestetyissä universiadeissa Koskimies oli yhdeksänneksi sijoittuneen Suomen haastajamaajoukkueen kapteeni.

Koskimies kuuluu vuonna 2022 urheilun ja liikunnan tukemiseksi perustetun Läpimurtosäätiön hallitukseen, jossa istuu myös hänen veljensä Antti. Heidän isänsä, eQ-varainhoitoyhtiön toimitusjohtaja Mikko Koskimies lahjoitti vuonna 2023 perheensä sijoitusyhtiön Teamet Oy:n kautta säätiölle 100&nbsp;000 kappaletta St1 Nordic Oy:n osakkeita.

## Lähteet
Tuureporinkatu

**Tuureporinkatu** () on ruutukaava-alueen katu Turun VI kaupunginosassa. Katu alkaa vanhalta verkatehtaalta ja päättyy Kauppiaskatuun ja on noin 550 metriä pitkä. Katu on saanut nimensä Turun pormestari Ture Hagertin vuonna 1769 Puolalanmäen itärinteeseen rakennuttamasta kesähuvilasta nimeltänsä *Tureborg*, jonka mukaan aluetta alettiin laajemminkin kutsua.

## Poikkikadut

* Kutomonkatu
* Verkatehtaankatu
* Arkistonpolku
* Aninkaistenkatu (ei läpiajoa)
* Brahenkatu
* Kauppiaskatu

## Lähteet
K. Jaatinen

**Kaarlo (Kaarle, Karl, Kalle) Jaatinen** (21. marraskuuta 1883 Sortavala – 11. heinäkuuta 1956 Karuna) oli suomalainen puutarhuri ja puutarhakirjoja kirjoittanut tietokirjailija.

Jaatinen kouluttautui vuodesta 1904 alkaen Waasan puutarhakoulussa ja etenkin Saksaan ja Ruotsiin suuntautuneilla ulkomaanmatkoillaan aikalaistensa arvostamaksi puutarhainsinööriksi ja puutarhakoulun opettajaksi. Mikkeliin Jaatinen siirtyi synnyinkaupungistaan Sortavalasta (Rantueen kylä) vuonna 1909. Hän palasi sieltä takaisin Sortavalaan vuonna 1912 ja siirtyi myöhemmin vuonna 1914 Pälkäneelle. Jaatinen oli opettajana Rantalan ja Rantakylän puutarhakouluilla sekä Hämeessä Lepaan puutarhaopiston opettajana vuosina 1918–1919 ja myöhemmin Turussa toimineen *Osuusliike Puutarhatuote* osuusliikkeen johtokunnan puheenjohtaja. Vuonna 1933 Jaatinen siirtyi Hämeestä Kankaantaasta Karunaan, jossa perusti Kivirannan tilalle kanalan ja *Kettula* nimisen turkistarhan. Jaatinen asui loppuelämänsä Kivirannan huvilatilalla johtaen yhdessä veljensä varatuomari Abraham (Aapo) Jaatisen lesken Olga Nelly Alice Jaatisen kanssa tarhausta ja ylläpitäen tilan laajaa puutarhaa taimistoineen.

## Teoksia
Nimellä *K. Jaatinen*:
* *Taimisto: ohjeita puiden, pensaiden ja monivuotisten kukkien kasvattajille*. WSOY 1928
* *Kodin puutarha*; kirj. Frans Salonen ja K. Jaatinen. WSOY 1933, 5. uusittu painos 1945, 7. korj. painos 1949, 9. tark. painos 1953, 10. painos 1961

## Lähteet

## Aiheesta muualla
Puutarhuri K. Jaatisen kirjoittamia lehtiartikkeleita:
* Muistelmia opintokaudeltani Ruotsissa, Puutarha, 01.06.1908, nro 6, s. 3, Kansalliskirjaston digitaaliset aineistot
* Hedelmäpuiden lannoittaminen, Maatalous, 01.10.1908, nro 16, s. 11, Kansalliskirjaston digitaaliset aineistot
* Ruusujen hoito asuinhuoneessa, Puutarha, 01.01.1909, nro 1, s. 10, Kansalliskirjaston digitaaliset aineistot
* Jouluaatto Pietarissa, Puutarha, 01.03.1910, nro 3, s. 11, Kansalliskirjaston digitaaliset aineistot
* Perunan ymppääminen, Puutarha, 01.12.1917, nro 12, s. 21, Kansalliskirjaston digitaaliset aineistot
* Sananen Turun saariston luumuista, Puutarha, 01.10.1923, nro 10, s. 23, Kansalliskirjaston digitaaliset aineistot
* Tärkeimpiä havukasveja, Puutarha, 01.03.1929, nro 3, s. 12, Kansalliskirjaston digitaaliset aineistot
Dolfynstrand

**Dolfynstrand** (afrikaans: ‘delfiiniranta’) on lomanviettopaikka Namibiassa Atlantin rannalla. Se kuuluu Walvis Bayn vaalipiiriin ja sijaitsee aivan Langstrandin eteläpuolella, n. 17 km Walvis Bayn keskustasta pohjoiseen. Se on Namibian valtatie B2:n varrella. Se on suosittu kalastuspaikka.

Dolfynstrand perustettiin 1970-luvulla, ja siellä asuu muutama sata vakinaista asukasta, mutta lomakausina väestö kasvaa tuhansilla.

## Viitteet
Janine Alder

**Janine Alder** (s. 5. heinäkuuta 1995 Urnäsch) on sveitsiläinen jääkiekkomaalivahti, joka edustaa kotimaansa pääsarjatasolla pelaavaa HT Thurgauta.

Alder edusti Sveitsin maajoukkuetta vuoden 2014 ja vuoden 2018 talviolympialaisissa. Alder pelasi vuoden 2018 turnauksessa yhden ottelun, jossa hän ei päästänyt yhtäkään maalia.

## Lähteet
Andrea Brändli

**Andrea Brändli** (s. 5. kesäkuuta 1997) on sveitsiläinen jääkiekkomaalivahti, joka edustaa yhdysvaltalaista Ohion osavaltionyliopiston joukkuetta.

## Ura
Brändli on EHC Klotenin kasvatti. Ensimmäiset pelit kotimaansa pääsarjatasolla hän pelasi ZSC Lionsissa kaudella 2010-2011. Kahden Lionsissa pelatun kauden jälkeen Brändli siirtyi SC Weinfeldeniin, jossa pelasi vuoteen 2018 asti edustaen pelaten pääsarjan lisäksi myös juniorijoukkueissa. Tuona aikana hän oli mukana voittamassa kahta Sveitsin mestaruutta.

Vuonna 2018 hänet valittiin Sveitsin maajoukkueeseen Pyeongchangin talviolympialaisiin. Brändli ei pelannut turnauksessa. Seuraavana vuonna hän pelasi maailmanmestaruuskilpailuissa kolmessa ottelussa. Milano–Cortinan olympialaisissa 2026 hän voitti pronssia.

Vuodesta 2018 lähtien Brändli on pelannut Ohion osavaltionyliopiston jääkiekkojoukkueessa.

## Lähteet
Florence Schelling

**Florence Isabelle Schelling** (s. 9. marraskuuta 1989 Zürich) on sveitsiläinen uransa lopettanut jääkiekkomaalivahti. Hän toimii SC Bernin toimitusjohtajana.

Schelling on edustanut Sveitsin maajoukkuetta olympialaisissa neljästi. Vuonna 2014 joukkue voitti pronssia.

## Lähteet
Helmi Tulonen

**Helmi Tulonen** (s. 1998) on suomalainen koripalloilija. Hän on pelannut Suomen naisten maajoukkueessa 19 maaottelua. Hänen kasvattajaseuransa on Salon Vilpas, ja hän on edustanut Korisliigassa Turun Rientoa ja helsinkiläistä Helmi Basketia. Ulkomailla hän on pelannut Yhdysvaltain yliopistosarjoissa, Saksassa ja kaudesta 2019–2020 alkaen Espanjassa. Hän on pituudeltaan 189-senttimetrinen.

Tulonen pelasi Korisliigassa ensimmäisen kerran Turun Riennon joukkueessa kaudella 2014–2015. Hän pelasi 13 ottelua noin 22,5 minuutin keskimääräisellä peliajalla ja teki ottelua kohden 7,7 pistettä sekä otti 5,2 levypalloa. Kaudella 2015–2016 Tulonen voitti alle 19-vuotiaiden Suomen-mestaruuden Helmi Capitalsin joukkueessa. Kaudella 2016–2017 hän edusti Korisliigassa Helmi Basketia ja pelasi 26 ottelua lähes 30 minuutin keskimääräisellä peliajalla. Hän teki tuolla kaudella 11,5 pistettä ja otti 6,2 levypalloa per ottelu.

Tulonen siirtyi ulkomaille vuonna 2017. Hän pelasi kauden 2017–2018 Yhdysvalloissa Duquesnen yliopiston Dukes-joukkueessa. Hän pelasi NCAA:ssa 32 ottelua vajaan 11 minuutin keskimääräisellä peliajalla. Hänen pistekeskiarvonsa oli 3,0 ja levypallokeskiarvonsa 1,8. Vuonna 2018 Tulonen palasi Eurooppaan. Hän pelasi kauden 2018–2019 Saksan Bundesliigassa Saarlouis Royalsin joukkueessa. Hän pelasi 20 ottelussa yli 24,5 minuutin keskimääräisellä peliajalla ja teki 6,8 pistettä sekä otti 3,3 levypalloa ottelua kohden. Joukkue putosi kauden päätteeksi 2. Bundesliigaan ja Tulonen siirtyi Espanjaan. Hänen ensimmäinen seuransa Espanjan kakkosliigassa oli Celta Vigo mutta kesken kauden hän siirtyi lanzarotelaiseen Magec Tiasiin. Kaudeksi 2020–2021 hän siirtyi samassa sarjassa pelaavaan GDKO Bizkaia Ibaizabaliin, jossa ennestään pelasi Suomen maajoukkuepelaajista Elina Koskimies.

Tulonen on pelannut alle 16-vuotiaiden maajoukkueessa 23 ottelua, alle 18-vuotiaiden maajoukkueessa 40 ottelua ja haastajamaajoukkueessa kahdeksan ottelua. Hän pelasi Napolissa vuonna 2019 järjestetyissä universiadeissa, joissa Suomen haastajamaajoukkue sijoittui yhdeksänneksi. Naisten maajoukkueessa Tulonen on pelannut 19 maaottelua, joista ensimmäisen marraskuussa 2015 Belgiaa vastaan ja viimeksi helmikuussa 2021 Ukrainaa vastaan.

## Lähteet
Marjut Ahokas

**Marjut Ahokas** (s. 1966 tai 1967) on Ilomantsin kunnanjohtaja. Hän aloitti työssään joulukuun alussa 2017 korvaamalla eläköityneen entisen kunnanjohtajan Markku Lappalaisen. Ennen kunnanjohtajana työskentelyä Ahokas työskenteli Ilomantsin kunnalla sivistysjohtajana.

Koulutukseltaan Marjut Ahokas on kasvatustieteiden maisteri.

## Lähteet
Nicole Gass

**Nicole Gass** (s. 18. elokuuta 1993 Sherbrooke) on sveitsiläinen uransa päättänyt jääkiekkoilija.

Gass edusti Sveitsin maajoukkuetta vuoden 2018 talviolympialaisissa. Hän pelasi turnauksessa kuusi ottelua ilman tehopisteitä.

## Lähteet
Langstrand

**Langstrand** (afrikaansiksi ja saksaksi ‘Pitkäranta’, englanniksi usein “Long Beach”), on pieni rantayhdyskunta Namibian keskiosissa Atlantin rannikolla. Se on Dolfynstrandin sisaryhdyskunta. Se sijaitsee Walvis Bayn ja Swakopmundn välillä n. 18 ½ km päässä pohjoiseen Walvis Baysta.

Langstrandia hallinnoi Walvis Bayn hallinto. Se on suosittu lomanviettopaikka silloin, kun sisämaassa on kuuma kausi. Se tuli kuuluisaksi, kun Angelina Jolie ja Brad Pitt asuivat sen Burning Shore -hotellissa, kun ensinmainittu odotti lastaan Shiloh’ta.

## Aiheesta muualla
* Langstrand.de 

## Lähteet
Aziz Behich

**Aziz Eraltay Behich** (s. 16. joulukuuta 1990 Melbourne) on australialainen jalkapalloilija, pelipaikaltaan vasen laitapuolustaja. Behich edustaa skotlantilaista Dundee Unitedia. Aiemmin hän on pelannut kotimaansa lisäksi Turkissa ja Alankomaissa. Hän on edustanut Australian jalkapallomaajoukkuetta vuodesta 2012.

Behich pelasi MM-kilpailuissa 2018 täyden peliajan Australian kaikissa kolmessa ottelussa. Hän on mukana myös MM-kilpailuissa 2022.

## Lähteet

## Aiheesta muualla
Marianne Kalin

**Marianne Kalin** (s. 1997) on suomalainen koripalloilija. Hän on pelannut Suomen naisten maajoukkueessa yhdeksän maaottelua. Hänen kasvattajaseuransa on Catz Lappeenranta, jota edustaen hän voitti kolme Suomen-mestaruutta kausina 2013–2016. Ulkomailla hän on pelannut Yhdysvaltain yliopistosarjoissa Hofstra Universityn joukkueessa kausina 2016–2020 ja Espanjan pääsarjassa Bembibren joukkueessa kaudella 2020–2021. Hän on pituudeltaan 186-senttimetrinen.

Kalin on pelannut alle 16-vuotiaiden maajoukkueessa 21 ottelua ja alle 18-vuotiaiden maajoukkueessa 39 ottelua. Naisten maajoukkueessa hän on pelannut yhdeksän maaottelua, joista ensimmäisen elokuussa 2016 Viroa vastaan ja viimeksi helmikuussa 2021 Belgiaa vastaan.

## Lähteet
Sabrina Zollinger

**Sabrina Zollinger** (s. 27. marraskuuta 1993 Maur) on sveitsiläinen jääkiekkoilija, joka edusti kaudella 2019-2020 ruotsalaista HV71-joukkuetta.

Zollinger edusti Sveitsin maajoukkuetta vuosien 2010 ja 2018 talviolympialaisissa.

## Lähteet
Shannon Sigrist

**Shannon Sigrist** (s. 20. huhtikuuta 1999 Uzwil) on sveitsiläinen jääkiekkoilija, joka edustaa SDHL-joukkue Linköping HC:ta.

Sigrist on EHC Uzwilin kasvatti. Hän pelasi pääsarjatasolla ensimmäisen kerran kaudella 2013-2014 SC Weinfeldenin joukkueessa. Vuonna 2015 hän siirtyi ZSC Lionsiin pelaten samalla myös juniorijoukkue Rapperswilissä. Kaudeksi 2018-2019 Sigrist siirtyi takaisin SC Weinfeldeniin, jossa pelasi kaksi kautta ennen kuin teki heinäkuussa 2020 kaksivuotisen sopimuksen ruotsalaisen Linköping HCn kanssa.

Sigrist edusti Sveitsin maajoukkuetta vuoden 2018 talviolympialaisissa. Hän pelasi turnauksessa kuusi ottelua ilman tehopisteitä. Milanon–Cortinan olympialaisissa 2026 hän voitti pronssia.

## Lähteet
Christine Meier

**Christine Meier** (s. 24. toukokuuta 1986 Bülach) on sveitsiläinen uransa lopettanut jääkiekkoilija.

Meier edusti Sveitsin maajoukkuetta vuosien 2010 ja 2018 talviolympialaisissa.

## Lähteet
Laura Benz

**Laura Benz** (s. 25. elokuuta 1992 Zürich) on sveitsiläinen jääkiekkoilija, joka edustaa kotimaansa pääsarjatasolla pelaavaa ZSC Lions]]ia.

Benz edusti Sveitsin maajoukkuetta vuosien 2010, 2014 ja 2018 talviolympialaisissa. Vuonna 2014 Sveitsi voitti pronssia.

Hänen kaksoissiskonsa Sara Benz on myös olympiamitalisti.

## Lähteet
Kristian Luuk

**Ants Robert ''Christian'' Luuk** (s. 14. heinäkuuta 1966 Tukholma) on ruotsalainen virolaistaustainen koomikko, näyttelijä ja juontaja.

## Ura

Luuk opiskeli Tukholman kauppakorkeakoulussa, mutta jätti diplomiekonomin opintonsa kesken ja alkoi vuonna 1993 muutaman muun henkilön kanssa tehdä suosittua radio-ohjelmaa nimeltä *Hassan*, jossa hän soitti pilapuheluita. Pari vuotta myöhemmin hän sai televisioon TV4-kanavalle oman keskusteluohjelman *Sen kväll med Luuk*, johon hän sai innoituksen Conan O'Brienin talk show'sta. Ohjelmaa tehtiin 15 kautta vuosina 1996–2004 ja siinä vierailivat muun muassa Madonna ja Bruce Springsteen. Vuosina 2007 ja 2008 Luuk juonsi SVT:lle *[[Melodifestivalen]]ia*.
Vuodesta 2009 hän on juontanut *[[På spåret]]* -visailuohjelmaa yhdessä Fredrik Lindströmin kanssa. Vuosina 2016–2018 Luuk juonsi populääritiedeohjelmaa *Fråga Lund*. Vuonna 2019 (ja myöhemmin toisella kaudella 2020) hän näytteli kansliapäällikköä SVT:n huumorisarjassa *Dips*, joka kertoi kuvitteellisesti Ruotsin ulkoministeriön arkipäivästä. Syksyllä 2019 Luuk juonsi koomikko Daniel Hallbergin kanssa keskusteluohjelmaa *Luuk & Hallberg*. Keväällä 2021 SVT:llä alkoi Luukin juontama *Veckans ord med Kristian Luuk*, jossa jokaisessa jaksossa käsitellään johonkin tiettyyn sanaan liittyviä teemoja.

### Palkinnot

Luuk on vastaanottanut ''Aftonbladetin'' "Vuoden miespuolinen tv-persoona" -palkinnon kuusi kertaa vuosina 1998–2004 (vuonna 2002 palkinnon sai Fredrik Lindström). Vuonna 2010 hänen ja Lindströmin juontama *[[På spåret]]* voitti parhaan viihdeohjelman Kristallen-palkinnon.

## Yksityiselämä

Luukin vanhemmat pakenivat lapsina Virosta toisen maailmansodan aikana ja tapasivat Ruotsissa 25-vuotiaina. Luuk kävi lapsena vironkielistä koulua ja puhuu sujuvaa viroa. Hän asui 11–14-vuotiaana San Franciscossa, jossa hänen isänsä työskenteli IBM:n palveluksessa. Hänellä on Martin-niminen veli, joka on koulutukseltaan juristi, mutta tehnyt uransa kirjailijana ja näyttelijänä.

Luukilla on kolme lasta, kaksi aiemman Anna-vaimon kanssa ja yksi juontaja Carina Bergin kanssa, josta hän erosi vuonna 2018.

## Filmografia

**Radio-ohjelmat**

* *Hassan*, Sveriges Radio P3, 1993–1994
* *Sommar i P1*, Sveriges Radio P1, kesäpuhuja, 1996 ja 2009
* *Luuk & Lokko*, Sveriges Radio, 2012

**Keskusteluohjelmat**

* *Knesset*, ZTV, 1995–1997
* *Sen kväll med Luuk*, TV4, 1996–2004
* *God natt, Sverige*, TV4, 2005
* *Videokväll hos Luuk*, SVT, 2007–2008
* *Luuk & Hallberg*, SVT, 2019

**Juontajana**

* *[[Melodifestivalen]]*, SVT, 2007–2008
* *[[På spåret]]*, SVT, 2009–
* *Maestro*, SVT, 2011
* *Fråga Lund*, SVT, 2016–2018
* *Veckans ord med Kristian Luuk*, SVT, 2021

**Elokuvat ja tv-sarjat**

* *Känd från TV*, 2001
* *Helt Perfekt*, Kanal 5, 2019
* *Dips*, SVT, 2019–

**Podcastit**

* *TV med Luuk*, 2015–2016

## Lähteet

## Aiheesta muualla
Toni Ranta

**Toni Ranta** on kausina 1999–2010 Superpesistä pelannut suomalainen pesäpalloilija. Ranta edusti urallaan Superpesiksessä Koskenkorvan Urheilijoita ja Vimpelin Vetoa. Hän pelasi ulkopelissä etukentällä. Ranta saavutti urallaan kaksi SM-pronssia kausina 2007 ja 2009. Ranta pelasi urallaan yhden Itä-Länsi-ottelun vuonna 2004. Ranta pelasi urallaan 268 Superpesiksen runkosarjaottelua. Näissä hän on lyönyt kymmenen kunnaria ja 38 tavallista juoksua, tuonut 229 juoksua ja kerännyt 886 kärkilyöntiä. Ranta on pelannut urallaan 82 Superpesiksen ylempää pudotuspeliottelua. Näissä hän on lyönyt kolme kunnaria ja 15 tavallista juoksua, tuonut 42 juoksua ja kerännyt 249 kärkilyöntiä. Ranta on pelannut urallaan seitsemän Superpesiksen karsintasarjan ottelua. Näissä hän on lyönyt kaksi tavallista juoksua, tuonut kaksi tavallista juoksua ja kerännyt 13 kärkilyöntiä.

## Lähteet
Lotta Vesiluoma

**Lotta Vesiluoma** (s. 1997) on suomalainen koripalloilija. Hän on pelannut Suomen naisten maajoukkueessa kaksi maaottelua. Hän on edustanut kasvattajaseuraansa Espoo Basket Teamia Korisliigassa kaudesta 2016–2017 alkaen. Hän on pituudeltaan 172-senttimetrinen.

Vesiluoma on pelannut alle 16-vuotiaiden maajoukkueessa yhden ottelun ja alle 18-vuotiaiden maajoukkueessa viisi ottelua. Naisten maajoukkueessa hän pelasi ensimmäiset maaottelunsa helmikuussa 2021 EM-karsinnassa Belgiaa ja Ukrainaa vastaan.

## Lähteet
Nicole Bullo

**Nicole Bullo** (s. 18. heinäkuuta 1987 Bellinzona) on sveitsiläinen jääkiekkoilija, joka edustaa HC Luganoa.

Bullo on edustanut Sveitsin maajoukkuetta vuosien 2006, 2010, 2014 ja 2018 talviolympialaisissa. Vuonna 2014 Sveitsi voitti pronssia.

## Lähteet
Gincrey

**Gincrey** on kunta Koillis-Ranskassa Meusen departementissa Grand Estin alueella. Kunnassa asui 64 asukasta vuonna 2018 ja sen pinta-ala on 9,69 neliökilometriä.

## Lähteet

## Aiheesta muualla
Veera Pirttinen

**Veera Pirttinen** (s. 1997) on suomalainen koripalloilija. Hän on pelannut Suomen naisten maajoukkueessa 13 maaottelua. Hän on edustanut Korisliigassa (aiemmin SM-sarja) kasvattajaseuraansa BC Nokiaa kaudella 2012–2013 sekä Catz Lappeenrantaa kausina 2013–2018 ja 2020–2021. Hän on voittanut Catzin pelaajana kolme Suomen-mestaruutta. Kaudella 2017–2018 hänet valittiin Korisliigassa vuoden puolustuspelaajaksi. Hän pelasi kauden 2018–2019 Saksan Bundesliigassa ja seuraavan kauden Islannin pääsarjassa. Hän on pituudeltaan 180-senttimetrinen.

Pirttinen on pelannut alle 16-vuotiaiden maajoukkueessa 21 ottelua, alle 18-vuotiaiden maajoukkueessa 38 ottelua ja haastajamaajoukkueessa kuusi ottelua. Hän pelasi Napolissa vuonna 2019 järjestetyissä universiadeissa, joissa Suomen haastajamaajoukkue sijoittui yhdeksänneksi. Naisten maajoukkueessa hän on pelannut 13 maaottelua, joista ensimmäisen elokuussa 2017 Liettuaa vastaan ja viimeksi helmikuussa 2021 Ukrainaa vastaan.

## Lähteet
Lisa Rüedi

**Lisa Rüedi** (s. 3. marraskuuta 2000 Thusis) on sveitsiläinen jääkiekkoilija, joka edustaa kotimaansa pääsarjatasolla pelaavaa ZSC Lionsia. Kaudella 2020-2021 hän toimi joukkueen kapteenina.

Rüedi valittiin edustamaan Sveitsin maajoukkuetta vuoden 2018 talviolympialaisissa. Hän pelasi turnauksessa kuusi ottelua, joissa sai yhden syöttöpisteen. Vuosina 2017 ja 2019 hän pelasi myös maailmanmestaruuskilpailuissa. Milano–Cortinan olympialaisissa 2026 hän voitti pronssia.

## Lähteet
Signy Coleman

**Signy Coleman** (s. 4. heinäkuuta 1960 Marinin piirikunta, Kalifornia) on yhdysvaltalainen näyttelijä. Hänet tunnetaan erityisesti televisiosarjasta *[[Tunteita ja tuoksuja]]*, jossa hän on esittänyt liikemies Victor Newmanin (Eric Braeden) sokeaa vaimoa Hope Adams Newmania. Tästä roolityöstä hänelle myönnettiin Emmy-palkintoehdokkuus vuonna 1994.

*Tunteiden ja tuoksujen* lisäksi Coleman on näytellyt saippuasarjoissa *[[Santa Barbara (televisiosarja)|Santa Barbara]]* ja *[[Unelmien pelikenttä]]*. Hän on myös vieraillut useissa muissa sarjoissa, esimerkiksi *[[Chicagon lääkärit|Chicagon lääkäreissä]]* ja *[[Salaiset kansiot|Salaisissa kansioissa]]*.

## Lähteet

## Aiheesta muualla
*
Lara Stalder

**Lara Stalder** (s. 15. toukokuuta 1994 Lucerne) on sveitsiläinen jääkiekkoilija, joka edustaa SDHL-joukkue Brynäs IF:ää.

## Ura
Stalder on HC Luzernin kasvatti. Ensimmäisen kerran hän pelasi pääsarjatasolla kaudella 2007-2008 SC Reinachissa. Kaudeksi 2012-2013 hän siirtyi ZSC Lionsiin, jossa voitti Sveitsin mestaruuden. Tämän jälkeen hän siirtyi neljäksi vuodeksi NCAA:han pelaamaan yliopistojoukkueeseen. Eurooppaan palatessaan hän siirtyi Linköping HC:hen kahdeksi kaudeksi. Ensimmäisellä kaudella hän voitti sarjan maalipörssin. Linköping eteni molemmilla kausilla SDHL:n finaaleihin, joissa kuitenkin hävisi.

Kaudeksi 2019-2020 Stalder siirtyi Brynäs IF:n joukkueeseen, jossa hänet valittiin heti varakapteeniksi.

Stalder on edustanut Sveitsin maajoukkuetta talviolympialaisissa vuosina 2014, 2018, 2022 ja 2026, joista kaksi viimeistä kapteenina. Sveitsi voitti pronssia vuosina 2014 ja 2026.

## Lähteet
House of Gucci

**House of Gucci** on vuonna 2021 ensi-iltansa saanut elämäkerrallinen rikoselokuva. Se perustuu Sara Gay Fordenin kirjaan *The House of Gucci: a Sensational Story of Murder, Madness, Glamour and Greed* ja kertoo Guccin muotisukuun kuuluvan Maurizio Guccin ja tämän vaimon Patrizia Reggianin avioliitosta. Elokuvan on ohjannut Ridley Scott ja sen pääosia esittävät Lady Gaga ja Adam Driver.

## Näyttelijät

## Julkaisu
*House of Gucci* sai ensi-iltansa Yhdysvalloissa 24. marraskuuta 2021 ja Isossa-Britanniassa 26. marraskuuta 2021. Suomessa ensi-ilta oli 3. joulukuuta 2021.

## Arvosteluja

## Lähteet

## Aiheesta muualla
*
Livia Altmann

**Livia Altmann** (s. 13. joulukuuta 1994 Glarus Süd) on sveitsiläinen uransa päättänyt jääkiekkoilija.

## Ura
Altmann on EHC Churin kasvatti. Kaudella 2012-2013 hän pelasi ensimmäisen kerran pääsarjatasolla ZSC Lionsin joukkueessa. Hän voitti tulokaskaudellaan Sveitsin mestaruuden. Vuoteen 2016 asti Altmann edusti Lionsia toimien kaudella 2015-2016 joukkueen kapteenina. Hän edusti vuodet 2016-2019 Colgate Universitya, jonka jälkeen palasi Lionsiin kaudeksi 2019-2020 ennen pelaajauransa lopettamista.

Altmann valittiin myös edustamaan Sveitsin maajoukkuetta vuodesta 2013 vuoteen 2019 asti jokaisissa olympialaisissa sekä maailmanmestaruuskilpailuissa. Vuosien 2016, 2017 ja 2019 maailmanmestaruuskilpailuissa sekä vuoden 2018 talviolympialaisissa Altmann toimi joukkueen kapteenina. Vuonna 2014 Altmann voitti olympiapronssia Sveitsin joukkueen kanssa.

## Lähteet
Lyijy(IV)fluoridi

**Lyijy(IV)fluoridi** eli **lyijytetrafluoridi** (PbF4) on lyijy- ja fluoridi-ionien muodostama epäorgaaninen ioniyhdiste. Yhdistettä voidaan käyttää fluoraavana reagenssina orgaanisen kemian synteeseissä.

## Ominaisuudet
Huoneenlämpötilassa lyijy(IV)fluoridi on valkoista tai kellertävää kiteistä ja hygroskooppista ainetta. Yhdisteen alkeiskoppi on tetragonaalinen. Lyijy(IV)fluoridi reagoi nopeasti veden kanssa hydrolysoituen lyijydioksidiksi ja vetyfluoridiksi. Yhdiste on Lewis-happo ja reagoi esimerkiksi fluoridi-ionien kanssa muodostaen kompleksisen pentafluoroplumbaatti(IV)ionin ([PbF5]-) tai heksafluoroplumbaatti(IV)ionin ([PbF6]2-). Aine reagoi hiilivetyjen, esimerkiksi alkeenien kanssa fluoraten ne. Lyijy(IV)fluoridi on myös voimakas hapetin ja muiden lyijy-yhdisteiden tavoin myrkyllistä.

## Valmistus ja käyttö
Lyijy(IV)fluoridia valmistetaan lyijy(II)fluoridin ja fluorin välisellä reaktiolla 250–300 °C:n lämpötilassa.
:PbF2 + F2 → PbF4

Lyijy(IV)fluoridia voidaan käyttää valmistettaessa fluorattuja orgaanisia yhdisteitä.

## Lähteet
Nelsa Guambe

**Nelsa Guambe** (s. 1987 Chicuque, Inhambane, Mosambik) on mosambikilainen poikkitaiteellinen taiteilija. Guambe asuu ja työskentelee Maputossa, Mosambikissa. Guambe on taidemaalari ja valokuvaaja sekä huonekalu- ja muotisuunnittelija.

Guambe on tunnettu erityisesti maalaustaiteestaan. Taiteessaan hän kuvaa nyky-Afrikkaa sekä nyky-Mosambikia ja sen urbaania elämää.  Lisäksi hän omistaa ja työskentelee Piratas do Pau -yrityksessä, joka valmistaa ja myy käsintehtyjä, usein kierrätysmateriaaleista valmistettuja tuotteita, erityisesti huonekaluja. 

Guambella on ollut lukuisia yksityisnäyttelyitä Mosambikissa, mukaan lukien näyttelyt Núcleo de Artessa ja Mosambikin valokuvausyhdistyksessä. Lisäksi hän on ollut mukana lukuisissa yhteisnäyttelyissä esimerkiksi Núcleo de Artessa, mosambikilais-saksalaisessa kulttuuri-instituutissa, ranskalais-mosambikilaisessa kulttuurikeskuksessa. Hänen töitään on ollut esillä myös hänen perustamassaan ja omistamassaan DEAL-nimisessä luovassa tilassa . 

Ulkomailla Guamben töitä on ollut nähtävillä esimerkiksi yhteisnäyttelyssä Kapkaupungissa, Etelä-Afrikassa. Osana maailmaa kiertänyttä Pure Gold: upcycled/upgraded -yhteisnäyttelyä hänen töitään oli esillä muun muassa Hanoissa, Yangonissa, Lontoossa, Bangkokissa ja Hampurissa .

Taiteilijana Guambe on itseoppinut.  Guambe on valmistunut eteläafrikkalaisesta UNISAn yliopistosta opiskeltuaan hallintotiedettä ja kehitysmaatutkimusta. Aiemmin Guambe on työskennellyt kehityssektorilla ilmastonmuutokseen sopeutumisen ja luonnonkatastrofiriskien hallinnan parissa . 

Guambella on kaksoissisko, Nelly Guambe, joka on myös taiteilija. Yhdessä hänen kanssaan Nelsa Guambe pyörittää Mima-te-nimistä vaatebrändiä, joka yhdistää designin ja vintagevaatteet muokaten käytettyjä vaatteita myytäväksi. 

## Lähteet
Saga Ukkonen

**Saga Ukkonen** (s. 2001) on suomalainen koripalloilija. Hän on pelannut Suomen naisten maajoukkueessa neljä maaottelua. Hän on Wartti Basketin kasvatti ja on edustanut Korisliigassa HBA-Märskyä kaudesta 2017–2018 alkaen. Hän on neljän kauden aikana pelannut Korisliigassa 82 runkosarjaottelua ja viisi pudotuspeliä. Kauden 2020–2021 runkosarjassa hän teki 13,5 pistettä ja otti 3,5 levypalloa ottelua kohden. Ukkonen on pituudeltaan 175-senttimetrinen.

Ukkonen on pelannut alle 16-vuotiaiden maajoukkueessa 23 ottelua, alle 18-vuotiaiden maajoukkueessa 36 ottelua ja 20-vuotiaiden maajoukkueessa kahdeksan ottelua. Naisten maajoukkueessa hän pelasi ensimmäisen kerran marraskuussa 2020 Ukrainaa vastaan.

## Lähteet
Martti Jakobsson

**Martti Adolf Jakobsson** (12. toukokuuta 1884 Turku – 16. marraskuuta 1973 Helsinki) oli suomalainen rehtori ja kouluneuvos.

Jakobssonin vanhemmat olivat merimies Adolf Jakobsson ja Amanda Karolina Nyström. Hän pääsi ylioppilaaksi 1903 Turun klassillisesta lyseosta ja valmistui Helsingin yliopistosta filosofian kandidaatiksi ja maisteriksi 1907.

Jakobsson oli Turun yhteiskoulun yläluokkien saksan ja ranskan kielen opettajana 1909–1912, Viipurin klassillisen lyseon saksan ja ranskan kielen vanhempana lehtorina ja Viipurin yhteiskoulun saksan kielen opettajana 1912–1940 sekä Viipurin yhteiskoulun rehtorina 1922–1940. Hän oli kouluhallituksen oppikouluosaston kouluneuvoksena 1940–1954.

Martti Jakobsson oli naimisissa vuodesta 1914 Rauha Maria Pesolan kanssa.

## Teoksia
* *Saksan kielioppi*; tekijät M. A. Jokobsson, Emil Öhmann. Otava 1938, 15. painos 1972
* *Saksankielen käännöstehtäviä: lukioluokkia varten*. Otava 1938, 2. painos 1941
* *Saksankielen harjoituskirja*. Otava 1939, 4. uus. painos 1946, 7. painos 1958
* *Lyhyt saksan kielioppi*. otava 1943, 13. painos 1972
* *Saksankielen käännöstehtäviä ja vuosien 1922-1944 ylioppilaskirjoitukset: lukioluokkia varten*. 3. painos Otava 1944, 4. uus. painos nimellä *1922-1946 ylioppilaskirjoitukset ja vuosien 1944-1946 sotilasylioppilaskirjoitukset*. Otava 1946
* *Saksankielen käännöstehtäviä: saksalais-suomalainen sanasto*; laatinut Terttu Tilvis. T. Tilvis, Turku 1944, 1950, 1953, 1956, 1958
* *Deutsch für ältere Anfänger 1, Lesestücke und Wörterverzeichnisse*, tekijät Ewald Müller ja M. A. Jakobsson. Söderström, Helsingfors 1949
* *Deutsch für ältere Anfänger 2, Grammatik und Übungen*, tekijät Ewald Müller ja M. A. Jakobsson. Söderström, Helsingfors 1949
* *Uusia saksan kielen käännöstehtäviä lukioasteen pitemmän ja lyhyemmän kurssin lukijoille: Tekstiosa*. 3. painos Otava 1961

## Lähteet
Nelly Guambe

**Nelly Guambe** (s. 1987 Inhambane, Mosambik) on Maputossa asuva ja työskentelevä taidemaalari.

Maalauksissaan Guambe kuvaa naiseutta ja eteläisen Afrikan naisten nykyelämää ja tunteita. Maalauksissaan hän yhdistää piirtämistä ja maalaamista. Inspiraationsa hän saa arkipäiväisistä kohtaamisista muiden naisten kanssa. Samalla hän haluaa taiteellaan dokumentoida ja tallettaa usein näkymättömiin jäävät naiset.

Ulkomailla Guamben taidetta on ollut esillä yhteisnäyttelyissä Kapkaupungissa, Johannesburgissa, Hampurissa sekä Lontoossa. Hänen ensimmäinen yksityisnäyttelynsä "Inquietude" (rauhattomuus) pidettiin Núcleo de Arte -galleriassa, Maputossa vuonna 2017. 

Tunnustusta taiteelleen Guambe on saanut voitettuaan Emerging Painting Invitational -palkinnon Hararessa, Zimbabwessa vuonna 2019. Palkinnon tarkoitus on tukea afrikkalaista nykytaidetta ja taiteilijoita. 

Guambe on suorittanut tutkinnon kansainvälisistä suhteista ja diplomatiasta University of South Africa -yliopistossa, Johannesburgissa valmistuen vuonna 2009. Maalaamisen hän aloitti valmistumisensa jälkeen vuonna 2010. 

Yhdessä kaksoissiskonsa, taiteilija Nelsa Guamben kanssa hän on perustanut vaatemerkki Mima-ten sekä DEAL-nimisen gallerian. 

## Lähteet
Kati Ollilainen

**Kati Ollilainen** (s. 2003) on suomalainen koripalloilija. Hän on pelannut Suomen naisten maajoukkueessa yksitoista maaottelua. Hän on Helsingin NMKY:n kasvatti, pelasi kolme vuotta Pohjois-Haagan yläasteen HBA-joukkueessa ja on edustanut Korisliigassa HBA-Märskyä kausina 2019–2023. Hän on kahden kauden aikana pelannut Korisliigassa 44 runkosarjaottelua ja kaksi pudotuspeliä. Ensimmäisellä liigakaudellaan hän teki runkosarjassa ottelua kohden 8,9 pistettä ja kaudella 2020–2021 hän otti 5,5 levypalloa per ottelu. Ollilainen voitti kaudella 2017–2018 sekä 16-vuotiaiden että 19-vuotiaiden Suomen mestaruudet Helsingin NMKY:n joukkueessa. Kaudella 2018–2019 hänet valittiin 19-vuotiaiden SM-sarjassa vuoden pelaajaksi. Hän on pituudeltaan 173-senttimetrinen.

Ollilainen on pelannut alle 16-vuotiaiden maajoukkueessa 43 ottelua ja alle 18-vuotiaiden maajoukkueessa seitsemän ottelua ja alle 20-vuotiaiden maajoukkueessa 25 ottelun. Kati Ollilainen on toiminut joukkueen kapteenina 16-, 18- ja 20-vuotiaiden maajoukkueessa. Maaottelupelejä hänellä on yhteensä 86. Naisten maajoukkueessa hän pelasi ensimmäisen kerran elokuussa 2020 Latviaa vastaan.

Hän pelaa NCAA:n 1 divisioonan Wyomingin yliopiston Cowgirls koripallojoukkueessa.

## Lähteet
Mäntsälän seurojentalo

**Mäntsälän seurojentalo** on Mäntsälän kirkonkylän keskustassa osoitteessa Huvitie 3 sijaitseva vanha seurojentalo, alkuperäiseltä käyttötarkoitukseltaan suojeluskuntatalo. Se on nykyään Mäntsälän kunnan omistama vuokrattava kokous- ja juhlatila. Arkkitehti Einar Flinckenbergin suunnittelema talo on valmistunut vuonna 1926. Se tunnetaan parhaiten vuoden 1932 Mäntsälän kapinan näyttämönä.

## Historia

Talon rakennuttivat Mäntsälän suojeluskunta ja lottayhdistys pääosin talkootöin ja lahjoitusvaroin. Kunta lahjoitti lähes kaikki rakennushirret ja Mäntsälän kartanon omistaja tontin, ja arkkitehti Flinkenberg teki työnsä ilmaiseksi. Vihkiäisjuhla pidettiin 26. elokuuta 1926. Mäntsälän suojeluskuntatalo oli vuonna 1932 lapuanliikkeen järjestämän Mäntsälän kapinan keskuspaikka. Juuri täällä Artturi Vuorimaa esitti kapinajulistuksen 28. helmikuuta. 

Kun suojeluskunnat lakkautettiin vuonna 1944, talo lahjoitettiin urheiluseuroille Mäntsälän Veli ja Hirvihaaran Verso. Myöhemmin sen omisti Mäntsälän Urheilijat, kunnes se siirtyi vuonna 1989 kunnan omistukseen. Taloon rakennettiin vuonna 1968 laajennusosa, joka purettiin 1990-luvulla.

Tyyliltään 1920-luvun klassisismia edustava talo on suojeltu asemakaavalla. Julkisivussa on vuonna 1999 kiinnitetty talvisotaan lähdön muistolaatta. Talon eteen luotiin vuosina 2018–2020 uusi aukio, joka sai nimekseen Kapinatori viittauksena Mäntsälän kapinaan.

## Lähteet
Martta Laitinen

**Martta Laitinen** (s. 2001) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut juniorisarjoissa helsinkiläistä Pallokerho-35:tä ja nousi seuran edustusjoukkueeseen ensimmäisen kerran kaudella 2020, jolloin hän pelasi Kansallisessa liigassa neljä ottelua ja kolme niistä avauskokoonpanossa. Hän pelaa PK-35:n liigajoukkueessa myös kaudella 2021.

## Lähteet
Keskikylä (Lehtimäki)

**Keskikylä** on kylä Alajärven kaupungissa entisen Lehtimäen kunnan alueella Etelä-Pohjanmaan maakunnassa. Keskikylä on entisen Lehtimäen kunnan keskusta ja muodostaa suurimmalta osin Lehtimäen taajaman. Kylän poikki kulkee kantatie 68 jonka varrella palvelut sijaitsevat. Kantatietä 1,5 kilometriä pohjoiseen sijaitsee Lehtimäen Peräkylä. Keskikylästä etelään noin 3,5 kilometrin päässä on Lehtimäen Kirkonkylä. Kylässä asuu 679 asukasta (2007).

Entinen Lehtimäen kunnantalo on rakennettu vuonna 1991. Vuonna 2020 rakennuksessa toimii vuokralla kuuden yrityksen toimistotilat sekä Alajärven kaupungin infopiste.

Kyläyhdistystä Keskikylällä ei ole, mutta alueen toiminnasta vastaa Lehtimäen Nuorisoseura ja Lehtimäki-seura ry. Vanha nuorisoseurantalo oli rakennettu vuonna 1939, mutta se paloi tulipalossa vuonna 2005. Tuhoutuneen nuorisoseuran tilalle alettiin rakentamaan uutta hirsirakenteista rakennusta joka valmistui 2007. Uutta nuorisoseurantaloa käytetään aktiivisesti erilaisten tapahtumien ja konserttien järjestämiseen.

## Lehtimäen taajama
**Lehtimäen taajama** (aikaisemmalta nimeltään **Keskikylän taajama**) on yksi Alajärven kolmesta taajamasta ja entinen Lehtimäen kunnan keskustaajama. Alajärven muut taajamat ovat Alajärven keskustaajama ja Luoma-aho. Lehtimäen taajama sijaitsee pääosin Keskikylällä, mutta osa Peräkylästä rajautuu myös taajama-alueelle. Taajamassa asui vuoden 2019 taajamarajauksessa 570 asukasta.

## Palvelut
Suuri osa Lehtimäen palveluista sijaitsee Keskikylällä. Siellä on Lehtimäen opisto, jonka yhteydessä toimii muun muassa uimahalli ja ratsastuskoulu. Taimelan koulussa opetetaan nykyään 1−6 luokkalaisia. Lisäksi kylästä löytyy Sale, Neste-huoltoasema, Matkahuollon palvelut, Lehtimäen kirjasto, pankki, apteekki, ravintola ja grilli.

Lehtimäen vuosittaiset kesämarkkinat, Ränkipäivät järjestetään Keskikylässä. Ränkipäiviin kuuluva Ränkirock järjestetään Rannankylällä Suninsalmen alueella.

## Lähteet
Helmi Vapola

**Helmi Vapola** (s. 28. kesäkuuta 2002) on suomalainen jalkapalloilija, pelipaikaltaan puolustaja. Hän on edustanut juniorisarjoissa helsinkiläisiä Puistolan Urheilijoita ja Helsingin Jalkapalloklubia. Kaudeksi 2021 hän siirtyi Helsingin Palloseuraan. Hän pelasi ensimmäisen ottelunsa Kansallisessa liigassa huhtikuussa 2021 Pallokerho-35:tä vastaan ja teki ensimmäisen liigamaalinsa heinäkuussa 2021 PK-35 Vantaata vastaan. Hän pelasi HPS:ssä 21 liigaottelua sekä kaudella 2021 että kaudella 2022, 23 liigaottelua kaudella 2023 ja 24 liigaottelua kaudella 2024. Kesän 2021 maali jäi hänen ainoakseen. Kaudeksi 2025 Vapola siirtyi Kuopion Palloseuraan.

Vapola on pelannut Suomen alle 17- ja alle 23-vuotiaiden maajoukkueissa.

## Lähteet
Stora Masugnsträsket

**Stora Masugnsträsket** on järvi Kemiönsaaren kunnassa Varsinais-Suomessa, 21,9 metriä merenpinnan yläpuolella. Sen pinta-ala on 86 hehtaaria ja rantaviivan pituus 17,9 kilometriä. Järvi sijaitsee noin 47 kilometriä Turusta etelään ja noin 140 kilometriä Helsingistä länteen.

Stora Masugnsträsketin eteläpuolella sijaitsee Taalintehdas ja Taalintehtaan kirkko.

## Lähteet
Lemnästräsket

**Lemnästräsket** on keskikokoinen järvi eteläisellä Saaristomerellä, Kemiönsaaren kunnassa. Pintavesityypiltään se on matala humusjärvi, jonka ekologinen tila on määritelty viime luokittelussa erinomaiseksi. Seurantatietoja on kuitenkin niukasti.

Veden ravinnepitoisuudet ovat melko pieniä. Happipitoisuus on ollut pintavedessä hyvä, mutta talvisin happipitoisuus laskee pohjanläheisessä vedessä.

Veden humuspitoisuus on ollut talvella suurempi kuin kesällä, mutta sameus on melko lievää. Happamuutta ilmaiseva pH-arvo on kesällä selkeästi korkeampi kuin talvella, mikä selittyy planktonlevätuotannolla.
Helene Auramo

**Helene Auramo** (s. 15. kesäkuuta 1982) on suomalainen yrittäjä. Auramo johtaa Prönöä, alustaa jolla ammattilaiset voivat verkostoitua ja esimerkiksi ilmaista halunsa hallitustyöskentelyyn.

Auramo on valmistunut Helsingin kauppakorkeakoulusta kauppatieteiden maisteriksi. Lisäksi hän on opiskellut Aalto Yliopiston Media Labissa. Hän on myös suorittanut Harvardissa hallitusammattilaisen kurssin vuonna 2016.

Auramo on perustanut Suomen ensimmäisen sosiaalisen median toimiston Zipipopin. Auramo on myös yksi Slushin perustajajäsenistä. Slush on yksi maailman suurimmista start-up-tapahtumista.

Aiemmin Auramo on työskennellyt Marketing Clinicillä VP:nä, sekä Okimo Clinicillä toimitusjohtajana.

Auramo oli yksi Liike Nytin perustajista keväällä 2018 ja oli sen ehdokkaana Helsingin vaalipiirissä eduskuntavaaleissa 2019.
 
## Lähteet
Ellen Strömborg

**Ellen Strömborg** (s. 13. elokuuta 2002) on suomalainen jalkapalloilija, pelipaikaltaan keskikenttäpelaaja. Hän aloitti pelaamisen Paraisten Nappulaliigassa ja on edustanut juniorisarjoissa Turun Palloseuraa ja Kaarinan Poikia. TPS:n edustusjoukkueessa hän pelasi vain kaksi Suomen Cupin ottelua alkuvuonna 2019. Kausina 2020 ja 2021 hän edusti Kansallisessa liigassa pelaavaa Åland Unitedia. Ensimmäisellä liigakaudellaan, joka päättyi Åland Unitedin mestaruuteen, Strömborg pelasi yhdeksän ottelua mutta vain vähäisiä minuutteja vaihtopelaajana. Kaudella 2021 hän pelasi 14 liigaottelua mutta edelleen sangen vähäisellä peliajalla, vain kahdessa ottelussa yli 50 minuuttia ja lopuissa enimmillään 22 minuuttia. Suomen Cupissa, jonka Åland United voitti, hän pelasi neljä ottelua ja yhdessä niistä täydet minuutit mutta ei enää loppuottelussa.

## Lähteet
Anni Ronkainen

**Anni Ronkainen** (s. 1966) on Vaasan kauppakorkeakoulusta valmistunut kauppatieteiden maisteri. Hän toimii Chief Digital Officerina Keskolla ja on konsernin johtoryhmän jäsen. Hän on työskennellyt Google Finland Oy:n maajohtajana vuosina 2009–2015. Hän on ollut myös mainostoimistokonserni McCann Helsinki Groupin toimitusjohtajana.

Tivi valitsi Ronkaisen vuoden digijohtajaksi vuonna 2020.

## Lähteet
Mariana Pereira Jaleca

**Mariana Pereira Jaleca** (s. 8. lokakuuta 1997) on portugalilainen jalkapalloilija, pelipaikaltaan hyökkääjä tai keskikenttäpelaaja. Hän pelasi kaudella 2021 Suomen Kansallisessa liigassa Åland Unitedin joukkueessa 20 ottelua ja teki niissä kolme maalia, toukokuussa kotiotteluissa Jyväskylän Pallokerhoa ja helsinkiläistä Pallokerho-35:tä vastaan sekä vierasottelussa Helsingin Jalkapalloklubia vastaan. Hän saavutti SM-pronssia ja voitti Suomen Cupin. Elokuussa hän teki Mestarien liigan karsintaturnauksessa kaksi maalia Olimpia Clujta vastaan Åland Unitedin voittaessa 4–0.

Pereira Jaleca siirtyi Åland Unitedista turkkilaisseura Fenerbahçeen.

## Lähteet